Olympique Lyon (kvinder)

Olympique Lyonnais Féminin ofte kaldt Olympique Lyon, Lyon eller bare OL) er en fransk fodboldklub for kvinder, baseret i Lyon. Det er den mest succesrige klub i Division 1 Féminines historie med fjorten ligatitler. Klubben har været kvindeafdelingen af Olympique Lyon siden 2004 og spiller til daglig i Division 1 Féminine samt UEFA Women's Champions League. Holdet anses for at være blandt de absolutte største, mest prestigefyldte og suverænt bedste kvindefodboldklubber i verden.

Klubben blev dannet som kvindeafdelingen til FC Lyon i 1970. I 2004 blev holdet så en del af storklubben Olympique Lyonnais. Siden de kom til Lyon, har kvindernes afdeling vundet den bedste franske kvindelige fodboldrække Division 1 Féminine hele fjorten gange og Coupe de France féminine ni gange. Lyon nåede for første gang semifinalerne i 2007-08-udgaven af UEFA Women's Cup og kvalificerede sig 2009-20-sæsonen til finalen i turneringen der gik under det nye navn UEFA Women's Champions League, hvor de dog tabte til den tyske storklub Turbine Potsdam 7-6 efter straffeparksafgørelse. I den efterfølgende sæson vandt klubben så for første gang Champions League og besejrede der selvsamme Turbine Potsdam 2-0 i CL-finalen. Det forsvarede ligeledes deres deres titel i 2012 og hvor de besejrede den anden tyske storklub 1. FFC Frankfurt i finalen.

I årene 2016 til 2020 vandt holdet fem gange i træk Champions League-trofæet, hvilket svarer til herreholdet Real Madrids rekord. Målmanden Sarah Bouhaddi, angriberen Eugénie Le Sommer og forsvarsspilleren Wendie Renard er de mest vindende, med i alt otte Champions League-titler, hvilket er mere end Cristiano Ronaldo som er den mest vindende CL-vinder med 5 titler.

Lyons ubestridte største rival er hovedstadsklubben Paris Saint-Germain Féminines, hvor hver kamp de spiller betegnes som "Classique féminin". Paris-klubben er også holdets største konkurrent i den hjemlige liga, da de er endt på andenpladsen i Division 1 Féminine syv gange, i de selvsamme sæsoner som Lyon vandt ligaen. De har desuden vundet fem Coupe de France-finaler mod Paris. I 2017 nåede begge hold UEFA Women's Champions League 2016-17-finalen, hvor Lyon slog Paris efter straffesparkskonkurrence og vandt sin fjerde titel. I Division 1 Féminine 2020-21-sæsonen vandt PSG ligaen for første gang, efter Lyons 14 år lange mesterskabshistorik.

Hæder 

 UEFA Women's Champions League
 Vindere: (8) 2010-11, 2011-12, 2015–16, 2016–17, 2017–18, 2018–19, 2019–20, 2021–22, 2022–23 (rekord)
 Finalist: 2009-10, 2012-13
 Division 1 Féminine
 Vindere: (15) 2006–07, 2007–08, 2008–09, 2009–10, 2010–11, 2011–12, 2012–13, 2013–14, 2014–15, 2015–16, 2016–17, 2017–18, 2018–19, 2019-20, 2021/22, 2022/23 (rekord)
 Coupe de France Féminine
 Vindere: (9) 2007–08, 2011–12, 2012–13, 2013–14, 2014–15, 2015–16, 2016–17, 2018–19, 2019—20
 Trophée des Championnes
 Vindere: (1) 2019

Spillere

Aktuel trup

Notable forhenværende spillere 

Franske
 Sonia Bompastor
 Louisa Necib
 Laura Georges
 Amandine Henry
 Elise Bussaglia
 Hoda Lattaf
 Ève Périsset
 Delphine Blanc
 Sabrina Viguier
 Sandrine Brétigny
 Sandrine Dusang
 Delphine Blanc
 Laure Lepailleur
 Laëtitia Tonazzi
 Mélissa Plaza
 Céline Deville
 Claire Morel

Amerikanske
 Lorrie Fair
 Megan Rapinoe
 Hope Solo
 Aly Wagner
 Christie Welsh
 Alex Morgan
 Morgan Brian

Brasilianske
 Kátia
 Rosana
 Simone

Kinesiske
 Fei Wang

Costa Ricanske
 Shirley Cruz Traña

Danske
 Dorte Dalum Jensen
 Line Røddik Hansen

Engelske
 Lucy Bronze
 Alex Greenwood
 Isobel Christiansen

Hollandske
 Shanice van de Sanden

Japanske
 Shinobu Ohno
 Ami Otaki

Nigerianske
 Cynthia Uwak

Norske
 Christine Colombo Nilsen
 Isabell Herlovsen
 Bente Nordby
 Ingvild Stensland
 Andrea Norheim

Svenske
 Amelie Rybäck
 Lotta Schelin
 Caroline Seger

Schweiziske
 Lara Dickenmann

Russiske
 Irina Grigorieva

Tysk
 Josephine Henning
 Pauline Bremer

Walisiske
 Jess Fishlock

Startopstilling 
Olympique Lyons startopstilling i Champions League-finalen i 2022, som man vandt mod spanske FC Barcelona d. 21. maj 2022.Kampen endte 3–1 til Lyon og blev spillet på Juventus Stadium, Torino.

Olympique Lyonnais i europæiske turneringer 

1 Gruppespil. Highest-ranked eliminated team in case of qualification, lowest-ranked qualified team in case of elimination.

Stadion 
 Navn: Groupama OL Training Center
 By: Lyon, Frankrig
 Adresse: 104 Rue Sully, 69150 Décines-Charpieu, Frankrig
 Kapacitet: 1.524 tilskuere

Danskere spillere i klubben 
 Signe Bruun (2021-)
 Line Røddik Hansen (2016)

Referencer

Eksterne henvisninger 
 
 Klubben hos uefa.com

Kvindefodboldklubber i Frankrig
Olympique lyonnais